
Előkészítette: 
Városmarketing Csoport

                    
Lapu Zoltánné, Asztalos Árpádné, Herbály Jánosné
Martfű településmarketing tevékenysége 2014 óta egészíti ki a város kommunikációját a városmarketing eszköztárával. A Marketing Csoport Martfű Város Önkormányzata megbízásából évenként készít új Tervet, mely igazodik a város életéhez, eseményeihez, régiós szinten is jelentős nagyrendezvényeihez, és minden a Városmarketing Stratégiában megfogalmazott célhoz, kiemelten a Martfű számára fontos, helyi gazdaságfejlesztést szolgáló törekvésekhez. 

A stratégiában megfogalmazottak szerint a városmarketing munka során az „értékesítésre” szánt termék maga a város, az általa kínált összes adottság, érték, lehetőség, élmény, szolgáltatás, illetve ezek egy-egy csoportja, melyet a legkülönbözőbb fogyasztói, felhasználói „piacokra” viszünk el. Napjainkban a város élő -, pihenő- és befektetési helynek tekinthető. A városok ilyen szempontú megítélése a városok gazdasági sikerének vagy kudarcának az elemévé vált. A mai értelemben az tud sikeressé válni, aki mindhárom szempontnak képes egyszerre megfelelni. 
A Martfű Média munkatársai a marketing kommunikációs feladatok végrehajtása során folyamatosan szem előtt tartják azokat a szempontokat, melyekkel Martfű városa, mint termék, a lehető leghatékonyabban válhat elérhetővé és vonzóvá a célcsoportok számára. 
A Városmarketing Terv kiemelt kommunikációs irányelvei 2017-ben:
A stratégiában kijelölt úton haladva 2017-ben is erőteljes lakossági kommunikációt végzünk, a leghatékonyabb és legnagyobb elérést biztosító marketingeszközök felhasználásával. Ugyanilyen fontos a különböző „fogyasztói” rétegek (külső marketing) megszólítása, amihez új módszerek, kommunikációs csatornák és tartalmak szükségesek. A kommunikáció során tudatosan helyezünk nagy hangsúlyt az e-marketing eszközökre. Ezek segítségével lehet fenntartani eddig elért, kivívott pozíciónkat a térség települései között egy olyan „iparágban”, amely az újszerű technikai vívmányokat azonnal alkalmazza, és így lehet lépést tartani a dinamikusan változó turisztikai, kommunikációs és marketingtrendekkel is.
      A marketingkommunikációs eszközhasználat során Martfű saját honlapja, a helyi tájékoztatáson túl, évről évre fontosabb lehet a turisták és érdeklődők tájékoztatásában. A helyi közéleti lap szerepe továbbra is az itt élők tájékoztatásában jelentős.
A stratégiában megfogalmazottak szerint, városunk 2017-ben is elsősorban a következő stratégiai termékek piacra segítésére fókuszál: gazdasági lehetőségek, aktív-, gyógy- és sportturizmus, kulturális kínálat, fesztiválok. 
Ebben kiemelt szerepe lehet, az év teljes időszakában, az olyan városi „megarendezvényeknek” (ezek promóciójára nagy hangsúlyt fektetve), amelyek önálló utazási motivációt jelenthetnek. 

A marketingkommunikációs eszközhasználaton belül az online kommunikáció, a település saját portálja és blogjainak szerepe - az országos statisztikákhoz viszonyítva is - évről évre fontosabb a turisták és érdeklődők tájékoztatásában. Emellett természetesen a marketing munkánk kiemelt része a szakvásárokon, kiállításokon történő részvétel koordinálása (folyamatos együttműködés az egyesületekkel, szóróanyagok készítése, küldése, a kiállítások bemutatása). 

Martfű a környező településekre irányuló marketingtevékenységét további szakmai partnerségek kialakításával is megcélozza, különös tekintettel a helyi/térségi/régiós együttműködésekre.
 

Kommunikációs feladatok (felelős: Kommunikációs és Médiacsoport):

- Céges bemutató filmek, interjú készítése az ipari övezetek, a tervezett Ipari Park népszerűsítésére. Lehetséges befektetők – cégek, vállalkozások – érdeklődését felkeltő tájékoztatók, információk Martfűről, hangsúlyozva lehetséges gazdasági előnyöket. Összesen: 30.000 Ft+áfa
- A turizmusra nagy hangsúlyt helyezve, a városmarketing egyik meghatározó elemeként, promotáló anyagok, videók, fotók készítése, melyek minden korosztály és célcsoport számára vonzóan mutatják be Martfű épített, természeti és gyógyfürdős értékeit, programjait. Összesen: 20.000 Ft+áfa

- Folyamatos reklámtevékenység – programokhoz hangoltan, online felületeken, régiós, megyei, helyi nyomtatott sajtóban és rádiókban. 
- Városi honlap aktualizálása – a napi hírfolyamon túl – az állandó felületek grafikai és tartalmi frissítésével. 
- A Martfű Magazin arculati elemeinek megújítása. 
- Programkoordinálás: helyi és környékbeli, akár régiós programok közzététele, rendszeres terjesztése a közösségi oldalon keresztül.
- „Vissza-pillantó” – régi videók, fotók közzététele. Népszerűsége, nézettsége alapján az egykori MVTV 1984 óta készített videóiból minél több felkutatása, kapott VHS kazetták digitalizálása. A régi kisfilmek (híradós és magazin anyagok, stúdióbeszélgetések) várostörténeti szempontból kiemelkedő eszmei értékkel bírnának. Összesen: 20.000 Ft+áfa

- A rendezvényfotózáson túl, folyamatos marketing fotózás (természeti és épített környezet, pillanatképek). Összesen: 40.000 Ft+áfa

- Megjelenés hazai, országos TV csatornákban (turizmus, gazdasági lehetőségek). Költségvonzata nem tervezhető.
- Gazdasági, turisztikai, kulturális prezentációk készítése, szakmai rendezvényekre, lakossági programokra.

- Helyi értékeket, hagyományokat vagy a múltat közvetítő történetek felkutatása, cikkek, filmek példaértékű martfűi lakosokról, közösségekről, külső és belső marketing célokat is szolgálva. Összesen: 30.000 Ft+áfa

- Interjúk filmes és lejegyzett formában a város vezetőivel, Martfűt érintő bármely lakossági - gazdasági - turisztikai változás, fejlesztés közvetlenebb, hitelesebb kommunikálásáért.
Megjelenés hazai kiállításokon 2017-ben:

· Utazás kiállításokon, turisztikai rendezvényeken, kiállításokon, konferenciákon Martfű bemutatkozása városbemutató és imázs filmek vetítésével, városmarketing és turisztikai kiadványokkal. 
Az Alföld Szíve Térségi Turisztikai Egyesület tagjaként és szervezésében 2017-ben az alábbi turisztikai kiállításokra koordináljuk Martfű részvételét, kiadványok ingyenes kihelyezésével:
Kecskemét: február 24-25.
                      
Miskolc: március 17-18.
                      
Székesfehérvár: március 17-18.
                      
Debrecen: március 24-26.
                       
Szolnok: április 7-8.
A Magyar Fürdővárosok Szövetsége Egyesület tagjaként az UTAZÁS 2017. kiállításon, Budapesten, 2017. március 2-től 5-ig. 

Marketing kiadványok:

Városbemutató kiadvány aktualizálása, nyomtatása. 1000 db 170 Ft +Áfa+ nyomdai előkészítés, összesen: 200.000 Ft+Áfa
Turisztikai kiadvány aktualizálása, nyomtatása: 1000 db, 160.000 Ft+Áfa +grafikai előkészítés, összesen: 190.000 Ft+Áfa

VÁROSI RENDEZVÉNYEK RÉSZLETES KOMMUNIKÁCIÓS TERVE

Kolbásztöltő Fesztivál, Majális, ÖrökZöld Tisza Martfűi Fesztivál 

A Martfű nevéhez köthető három nagyrendezvény reklámköltsége (három rendezvényre összesen):
Nyomtatott sajtó:
 Szolnok Megyei Napló, tervezett költség: 2x30.000 Ft +Áfa, összesen 60.000 Ft + áfa      

Rádiókban: - Aktív rádió: (frekventált napokon többszöri sugárzást, gyártással, kulturális kedvezménnyel, grátisz rádiós interjúval és programajánlóban megjelenéssel) Összesen: 145.000 Ft + áfa

Amadeus rádió: 40.000 Ft + Áfa (reklámspot sugárzással, aktuálisan kínált egyéni kedvezményekkel) Összesen: 120.000 Ft +áfa
Országos médiumokban: elektronikus sajtó – sajtótájékoztatóról vitt információk országos online turisztikai honlapokon- költségmentes, nem fizetett hirdetés.

Szórólap, programajánló:
A saját készítésű kiadványok, reklámtermékek mellett nagyméretű plakátok: A/1 méret 20 db, 1.500 Ft/db, összesen 30.000 Ft + áfa
Plakátozás: Szolnok, Szandaszőlős, Rákóczifalva, Rákócziújfalu, Tiszazug, összesen: 40.000 Ft+áfa  

Szórólap - Kolbásztöltő Fesztivál 3000 db, A/5 2 oldalas, színes, 20 Ft/db, 60.000 Ft+áfa, Majális 3000 db, A/5 2 oldalas, színes, 20 Ft/db, 60.000 Ft+áfa, ÖrökZöld Tisza Fesztivál 4000 db, A/5, 4 oldalas, színes, 40 Ft/db, 160.000 Ft + áfa, + grafikai előkészítés, összesen: 380.000 Ft + áfa

Molinó, rendezvényzászló, hirdetőtábla:
Molino kiemelt közlekedési csomópont közelébe, 8000 Ft + Áfa/m2, 40.000 Ft/db + grafikai előkészítés, összesen 150.000 Ft+áfa
Rendezvényzászló: 7 db 25.000 Ft/db, összesen 175.000 Ft + áfa
Rendezvényzászló nyomat kiemelt rendezvényekhez, már meglévő elemekbe: 3x17.000 Ft+rendezvényzászlók grafikai költsége, összesen 70.000 Ft+áfa 
-  Helyi médiumokban: - Martfűi Közéleti Magazin (nyomtatott), Városi honlap (www.martfu.hu), Martfű Városi video-portál (online), Martfű Média közösségi oldalán 

· Martfű Média közösségi oldalán (facebook) „esemény” létrehozása, folyamatos információs szolgálat (ÖrökZöldTisza). 20.000 Ft+Áfa+kezelési költség, összesen 30.000 Ft+áfa
· A városi honlap állandó információs tartalmainak folyamatos megújítása, aktualizálása – a napi hírfolyamon túl –, az állandó felületek grafikai és tartalmi frissítésével. Munkadíj, összesen 170.000 Ft+áfa

Az éves marketing terv megvalósításán túl, további önkormányzati feladat lehet:

· A programplakátok, önkormányzati hirdetmények és a lakossági hirdetések elhelyezésére alkalmas tájékoztató táblák kihelyezésének folytatása, intézményi zárható felületek kialakítása, a táblák belső felületének újragondolása.

· Nagyobb kereszteződésben, a központi városrészeken iránymutató táblák kihelyezése (fő közlekedési utak, intézmények). 
· Címeres utca névtáblák készítése.

· Egyedi megvilágítások, kiemelt épületeinkre, templomainkra irányítva az idelátogatók, átutazók figyelmét – turisztikai szezonban, kiemelt ünnepeken.
Martfű Város 2017. évi Marketing Terve – Tervezett költségek összesen: 1.900.000 Ft + áfa
2017. február 10.
